cyanic-selkie/wikianc huggingface dataset:
अन्य पिछड़ा वर्ग
ओबीसी का उप-वर्गीकरण
केंद्रीय मंत्रिमंडल ने अन्य पिछड़ा वर्ग (ओबीसी) के उप-वर्गीकरण के मुद्दे की जांच के लिए संविधान के अनुच्छेद 340 के तहत एक आयोग की स्थापना के प्रस्ताव को मंजूरी दी। ओबीसी की क्रीमी लेयर 6 से बढ़ाकर 8 लाख रुपये की गई। आयोग की अवधि 31 मई 2019 तक बढ़ा दी गई है। इसकी रिपोर्ट में कहा गया है कि 97% ओबीसी आरक्षण के प्रमुख लाभार्थियों में कुर्मी, यादव, जाट (भरतपुर और ढोलपुर जिले के अलावा राजस्थान की जाट केंद्रीय ओबीसी सूची में हैं), सैनी, थेवर, एझावा और वोक्कलिगा जातियां है। अपने कार्यकाल में 13 विस्तारों के बाद, रोहिणी आयोग ने 31 जुलाई 2023 को राष्ट्रपति द्रौपदी मुर्मू को अपनी रिपोर्ट सौंपी।
आविष
जीवित कोशिकाओं के अन्दर या जीवों (organism) द्वारा उत्पन्न विषकारी पदार्थों को आविष या जीवविष (टॉक्सिन) कहते हैं। इसमें कृत्रिम रूप से निर्मित विषकारी नहीं गिने जाते।
यूनान का इतिहास
यूनान के इतिहास से आशय आधुनिक यूनान के अन्दर आने वाले क्षेत्रों का इतिहास से होने के अलावा इसका आशय यूनानी लोगों तथा उनके द्वारा शासित प्रदेशों के इतिहास से है। यूनानी लोगों के वास का क्षेत्र अलग-अलग काल में भिन्न-भिन्न रहा है, इस कारण यूनान का इतिहास भी इस मामले में परिवर्ती है कि किस युग में किस क्षेत्र क्षेत्र को 'यूनान' कहा जाय।
प्रागैतिहासिक सभ्यता
यूनान की मुख्य भूमि और उसके द्वीप लगभग 4000 वर्ष ईसा पूर्व बस चुके थे। ई.पू. दूसरी सहस्त्राब्दी तक ईजियाई सभ्यता थी जहाँ से लोगों के मिस्र और एशिया माइनर से संबंध सुगम थे। लगभग 17वीं शताब्दी ई.पू. में बाल्कन क्षेत्र की ओर से ग्रीस और पेलोपोनसस्‌ पर आक्रमण हुए। सभी आक्रमणकारी जातियाँ- एकियाई, आर्केडी, इपोलियन, अपोली और आयोनी- ग्रीक भाषाओं से परिचित थीं। ई.पू. 1500 वर्ष तक मिनोई प्रभाव में एकियाई जाति ने ग्रीस से सभ्यता का विकास किया। माइसीनी युग, हीरो युग और होमर युग भी इस काल के नाम हैं। कहा जाता है कि ट्रोजन युद्ध, जिसकी कथा को लेकर होमर ने अपने विश्वप्रसिद्ध काव्य 'इलियड और ओडिसी' लिखे, एकियाई तथा अन्य ग्रीसवासियों के बीच ई.पू. 12वीं शती में लड़ा गया था। ई.पू. 1100 में डोरियाई जाति ने ग्रीस पर आक्रमण कर पुरानी सभ्यता नष्ट कर दी और अपना केंद्र पेलोपोनेसस्‌ बनाया। एकियाई लोगों में से कुछ उत्तरी पश्चिमी यूरोप की ओर भागे, कुछ ने दासवृत्ति अपना ली। आयोनी और अपोली, ईजियाई द्वीपसमूह और एशिया माइनर की ओर चले गए। ई.पू. 1000 तक संपूर्ण ईजियाई क्षेत्र में ग्रीक भाषी लोग बस चुके थे।
हेलेनिक राज्य
1000-499 ई.पू. में मुख्य रूप से ग्रीक नगर-राज्यों की स्थापना हुई और जातिभेद चेतना का प्रादुर्भाव हुआ। प्रांरभिक हेलेनिक राज्यों का शासन राजाओं द्वारा होता था। शनै: शनै: राजतंत्र में परिवर्तित हुआ। कुलीनतंत्र में राजनीतिक समानता प्राय: नहीं थी। लगभग 650 ई.पू. में सामाजिक और राजनतिक संघर्षों ने इस कुलीन तंत्र को उखाड़ फेंका और अधिनायकवादी शासन की स्थापना हुई। केवल स्पार्टी में ही कुलीन तंत्र बन सका। कुछ अधिनायकवादी शासकों ने अवश्य ही कला, साहित्य, व्यापार और उद्योग की उन्नति की, किंतु जब अधिनायकवाद जनपीड़न की स्थिति में पहुँचा तो उसका भी अस्तित्व ई.पू. 500 तक मिट गया। ई.पू. 750-500 तक व्यापारिक और राजनीतिक कारणों से इटली तथा सिसली के कई भागों में ग्रीकों ने उपनिवेश बसाए। इनके उपनिवेश व्यापार के प्रसार की दृष्टि से स्पेन और फ्रांस तक भी फैले। कुछ दिन तक ग्रीकों का प्रसार मिस्त्र की ओर रुका रहकर, किन्तु लगभग 7वीं शताब्दी ई.पू. में व्यापार की समस्य से सुगम हो गया। वहाँ ग्रीकों ने 'नाक्रेतिस' नगर बसाया। इसके बाद थ्रोस आदि अनेक स्थानों पर उपनिवेश बसे। ये उपनिवेश अपने मुख्य राज्य से केवल भावात्मक संबंध रखते हुए, राजनीतिक रूप से स्वतंत्र थे। केवल कुछ, जैसे एपिडाम्नस, पेलोपोनिया, अंब्रासिय आदि कोरिंथ के उपनिवेश, राजनीतिक रूप से स्वतंत्र नहीं थे। सिराक्यूज़ और बैजंटियम अत्यंत संपन्न उपनिवेशों में थे। समान्य धार्मिक भावना के कारण इन सारे उपनिवेशों में एकता कायम रही। डेल्फी में अपोलो ग्रीकों का मुख्य धार्मिक केंद्र था। वस्तुत: 7वीं और 6ठी शती ई.पू. का काल सांस्कृतिक विकास और बौद्धिक जागरण का काल था।
स्पार्टा
500 ई.पू. तक स्पार्टा और एथेंस ग्रीस के दो बड़े नगरराज्य बने। स्पार्टा का शासन प्राचीन परिपाटीवाले कुलीनों के हाथ में था। एथेंस के शासक मध्यवर्गीय और प्रजातांत्रिक थे। ई.पू. 7वीं शताब्दी तक स्पार्टा में संस्कृति, काव्य और कला की प्रचुर उन्नति हुई, किंतु वहाँ की शासनपद्धति अत्यंत कठोर थी। शिशु के उत्पन्न होते ही, राज्य उसे अपने संरक्षण में ले लेता था और उसे युद्ध की शिक्षा दी जाती थी। लाइकर्गस स्पार्टा का संविधान निर्माता था। शासनसूत्र के संचालन के लिये दो सदन होते थे, जिनके अध्यक्ष दो राजा होते थे। अंतिम निर्णय का अधिकार निम्न सदन को था। पाँच न्यायाधीशों (एफर)द्वारा कार्यकारिणी समिति, न्याय और अनुशासन का संचालन होता था। वे राजाओं की गतिविधि पर भी नियंत्रण रखते थे। सैनिक शक्ति द्वारा स्पार्टा ने पेलीपोनेसस्‌ के संपूर्ण नगर अपने अधिकार में कर लिए और पेलोपोनेशियाई संघ के नेता के रूप में इस नगर ने अधिकृत नगरराज्यों को भी कुलीन तंत्र स्वीकार करने को बाध्य किया।
एथेंस
ई.पू. 683 में एथेंस से राजतंत्र का समूलोच्छेदन हुआ। 'सोलन पिसिस्ट्राटस' ने कुछ सीमा तक जनमत का सम्मान किया, इसके बाद इसागोरस (अभिजाततंत्रवादी) और क्लेइस्थेनीज (जनतंत्रवादी) के नेतृत्व में संघर्ष के बाद जनतांत्रिक पद्धति की विजय हुई। स्पार्टा ने एथेंस के प्रजातंत्र को उखाड़ फेंकने के अनेक प्रयत्न किए, किंतु एथेंस ज्यों का त्यों रहा। (दे.एथेंस)
499-638 ई.पू. में फारस से युद्ध और नगरराज्यों में परस्पर संघर्ष आदि प्रमुख घटनाएँ हुईं। ग्रीस के कई नगरराज्यों ने इस स्थिति में अपना स्थान बहुत प्रभावशाली बना लिया।
फारस से युद्ध
एशिया माइनर और कुछ द्वीपों के नगर लीडिया के सम्राट् क्रिसस के प्रभाव में आ गए थे। वह हेलेनिक संस्कृति का पोषक और एक उदार शासक था। उसने नगरवासियों की आर्थिक और बौद्धिक उन्नति में योग दिया। 546 ई.पू. में फारस के तत्कालीन भ्रासट साइरस ने क्रिसस के अधिकार से सारे ग्रीक नगर छीन लिए। 512 ई.पू. में उसका उत्तराधिकारी दारायुश (Darius) एशिया माइनर के अन्य नगरों को जीतता हुआ ग्रीस के निकट तक चढ़ आया। लेकिन एरिट्रीया और एटिका (अत्तिका) को जीतने के पश्चात्‌ एथेंस की सेना से मराथन के युद्ध में पराजित हुआ।
लगभग 480 ई.पू. में पारसी सम्राट् जरक्सीज ने पुन: ग्रीस पर आक्रमण किया। (देखिये, 'ईरान का इतिहास') एथंस, स्पार्टा और पेलोपोनेशियाई संघ के संयुक्त प्रतिरोध के बावजूद भी ग्रीस हार गया। किंतु ग्रीस की जलसेना से फारस की सेनाओं को पीछे लौटने को बाध्य किया। एक वर्ष पश्चात्‌ 479 ई.पू. में ग्रीकों ने प्रत्याक्रमणकर फारस की सारी सेनाओं को पीछ्र खदेड़ दिया। यह युद्ध दीर्घकाल तक चलता रहा। इसकी समाप्ति चतुर्थ शती ई.पू. में सिकंदर की फारस पर विजय के साथ हुई।
एथेनी राज्य
इस समय तक एथेंस नगर ग्रीक सभ्यता का केंद्र बन चुका था। आयोनी ग्रीकों ने स्पार्टा के अधिकार से मुक्त होकर एथेंस का नेतृत्व स्वीकार किया। 461 ई.पू. में पेरिक्लीज ने जनतंत्र को बढ़ावा दिया। किंतु यह जनतंत्र भी मूल यूनानी जनता के लिये सीमित था। शेष लोग दासों की कोटि में रखे जाते थे। पेरिक्लीज के नेतृत्वकाल में एथेंस की राजनतिक और आर्थिक स्थिति सुदृढ़ हो गई।
यूनान की संस्कृति
युद्ध और अशांति के वातावरण में भी ई.पू. 5वीं शताब्दी में एथेंस के नेतृत्व में ग्रीस में कला और साहित्य की प्रशंसनीय उन्नति हुई। पाथेंनान, प्रोलिया और हेफिस्टस के मंदिर आदि समृद्ध वास्तुकला के उत्कृष्ट नमूने उसी युग में प्रस्तुत हुए। (दे. ललित कला, 'यूनानी वास्तुकला') फिदियस, मिरन और पॉलीक्ट्सि आदि प्रसिद्ध वास्तुकलाकार थे। चिकित्साजगत्‌ में हिपाक्रिटस के अन्वेषणों ने अनेक चिकित्साशास्त्रियों का मार्गदर्शन कराया। हिरैक्लिट्स, एंपिडाक्लीज और डिमाक्रिट्स (दिमोक्रितस) आदि दार्शनिकों ने तत्वचिंतन में महत्वपूर्ण योग दिया। शताब्दी के अंत में विश्व के महान्‌ दार्शनिक सुकरात का जन्म हुआ। क्रांतिकारी विचारों के कारण एथेंसवालों ने उन्हें 399 ई.पू. में विष दे दिया (दे. 'सुकरात')। हिरोडोटस को इतिहास का पिता कहा जाता है। थ्यूसीदाइदीज़ दूसरा महान्‌ इतिहासकार था, उसने पेलोपोनेशियन युद्ध का विस्तृत वृत्तांत प्रामाणिक रूप से लिखा। एक्लिज, सोफोक्लीज, यूरीपिदीज और अरिस्ताफेनीज के दु:खांत और सुखांत नाटक इसी समय लिखे गए (दे. 'ग्रीक भाषा और साहित्य')। पिंडार और बकाइलिदीज ने राष्ट्रनायकों की प्रशस्ति में काव्यग्रंथ लिखे। इस युग में एथेंस नि:संदेह ग्रीस में कला और साहित्य का नेता था।
दासप्रथा
प्राचीन ग्रीस के इतिहास में, मुख्यत: एथेंस के इतिहास में दासप्रथा उल्लेखनीय है। इस संदर्भ में प्रजातांत्रिक पद्धति और दूसरी शासनपद्धतियों में विशेष भेद नहीं था। वर्तमान राजनीतिक सिद्धांत में 'श्रम के महत्व' को मुख्य स्थान प्राप्त हैं। प्राचीन सिद्धान्तों में 'श्रम' राजनीतिक अधिकारों की अयोग्यता का परिचायक था। कृछ काल तक तो हस्तकलाविदों की भी दासों की कोटि में रखा गया था। फिर भी अन्यराज्यों की अपेक्षा एथेंस में दासों की स्थिति अच्छी थी। एथेंस में इनके प्रति कुछ न्याय भी था (दे. 'दास और दासप्रथा था')
मकदूनिया का उत्थान
इसी समय उत्तर ग्रीस में मकदूनिया नाम का एक शक्तिशाली राज्य उभर रहा था। ई.पू. 359 में फिलिप वहाँ का सम्राट् हुआ (दे. फिलिप द्वितीय)। अन्य ग्रीकी नगरराज्यों से मकदूनिया विजयी हुआ। कोरिंथ और थीबीज सैनिक अड्डे बन गए। फिलिपकी हत्या के बाद उसका पुत्र सिकंदर महान्‌ मकदूनिया का सम्राट् हुआ।
सिकंदर और हेलेनी राज्यों का अभ्युदय (338-145 ई.पू.)
सिकंदर ने सारे बिखरे हुए ग्रीस को अपने झंडे के नीचे एकत्र कर लिया (दे. 'सिकंदर।') यह अन्य राज्यों की जीतता हुआ पंजाब (भारत) आकर लौट गया। 323 ई.पू. में बैबिलोन (काबुल) में उसी मृत्यु हुई। वह संपूर्ण विश्व में एक राज्य और एक संस्कृति देखने का इच्छुक था। पर सिकंदर की मृत्यु पर उसका विस्तृत साम्राज्य छिन्न भिन्न हो गया। संघर्षो की लंबी श्रृखंला में तीन शक्तिशाली हेलेनी राज्य- ऐंटोगोनस्‌ के नेतृत्व में मकदूनिया, सेल्यूकिदों के नेतृत्व में एशिया माइनर तथा सीरिया और तोल्मियों के नेतृत्व में मिस्त्र उदित हुए। ई.पू. दूसरी शताब्दी ईसा पूर्व में एपिसर के सम्राट् पाइसर ने रोमनों के विरुद्ध इटली पर आक्रमण किया। मकदूनिया के सम्राट् फिलिप ने इस युद्ध में हस्तक्षेप किया था। इस घटना को प्रथम मकदूनियाई युद्ध कहा जाता है। द्वितीय मकदूनियाई युद्ध (201-197 ई.पू.) में फिलिप की पराजय हुई। ग्रीस के अन्य राज्य रोमनों ने फिलिप के अधिकार से मुक्त करवा दिए। ई.पू. 192 से 189 तक स्थिति बदल गई। इतालियों और रोमनों के बीच युद्ध में फिलिप ने रोमनों का साथ दिया। किंतु परिस्थितियाँ इस प्रकार उत्पन्न होती गईं कि मकदूनियाँ ने दो युद्ध और लड़े। ई.पू. 146 में यह रोम से भी पराजित हुआ। रोम से सारे ग्रीस को केंद्रित कर मकदूनिया में शासक नियुक्त किया।
रोमन काल (146 ई.पू.)
रोम ने ग्रीस और मकदूनिया पर आधिपत्य के साथ सिकंदर द्वारा विजित पूर्वी प्रदेशों पर भी अधिकार जमा लिया। एथेंस में कला और संस्कृति की उन्नति रोमनों के काल में ज्यों की त्यों रही। जस्तिनियन ने एथेंस के बौद्धिक उन्नयन में हस्तक्षेप कर सिकंदरिया को दार्शनिक शिक्षाओं का केंद्र बनाया। इससे रोम ने भी ग्रीस कला और संस्कृति से बहुत कुछ लिया। कुस्तुंतुनिया राजधानी बनी। थिडोसियस की मृत्यु के पश्चात्‌ पूरा साम्राज्य दो भागों में बँटा। पश्चिमी ग्रीस के पतन (176) के पश्चात्‌ पूर्वार्ध भाग बैजंटाइन साम्राज्य के नाम से प्रसिद्ध हुआ। किंतु जब मुसलमानों ने कुस्तुंतुनिया पर अधिकार किया तो यह राज्य भी समाप्त हो गया।
बैंजंटाइन साम्राज्य
यह राज्य नौकरशाही से आरंभ हुआ। इस साम्राज्य का पूरा इतिहास, अपनी रक्षा के लिये बाल्कन, दक्षिणी इटली और एशिया माइनर से हुए युद्धों का इतिहास है। विजीगोथिक, गोथिक (दे. गोथ) और बल्गोरियन जातियों के भी आक्रमण हुए। सम्राट् जस्तिनियन ने उस भूमि को पुन: प्राप्त करने का प्रयत्न किया। आगे चलकर धार्मिक मतभेदों के कारण सन्‌ 800 में, जबकि चार्लमैन रोम का सम्राट् हुआ, कुस्तुंतुनिया और रोम अलग अलग हो गए (दे. रोम का इतिहास)। नवीं शताब्दी के अंत में सम्राट निकेफोरस फोकास द्वितीय और जोन जिमिसेस ने राज्य को किसी प्रकार बचाने की चेष्टा की (दे. 'बैजंटाइन साम्राज्य)।' इसके बाद सेलजुक तुर्को के आक्रमणों ने राज्य को अतिशय शक्तिहीन बना दिया। 13वीं शताब्दी से लेकर 15वीं शताब्दी के आरंभ तक इस साम्राज्य में बड़ी उथल पुथल हुई। अंत में आटोमन (उस्मानी) तुर्कों ने 1453 में कुस्तुंतुनिया पर अधिकार कर लिया। शनै: शनै: संपूर्ण ग्रीस पर उनका अधिकार हो गया (दे. 'तुर्क)।'
आधुनिक यूनान
फ्रांस की क्रांति और तुर्क शासन के क्रमिक पतन आदि की घटनाओं से और अन्य देशों में बसे ग्रीकी लोगों की समृद्धि से ग्रीस के नेताओं में तुर्कों से अपने देश को मुक्त कराने की इच्छा जगी। रूस, ब्रिटेन और फ्रांस के उत्साहित करने पर वहाँ की जनता ने तुर्को के विरुद्ध सन्‌ 1821 से 1829 तक संघर्ष कर ग्रीस को एक स्वतंत्र राष्ट्र बना लिया। बवारिया का राजकुमार आथो सन्‌ 1832 में ओटो प्रथम के नाम से सम्राट् बनाया गया। दो वर्ष पश्चात्‌ एथेंस नगर देश की राजधानी बना। सम्राट् ओटो की व्यक्तिगत नीतियों से क्षुब्ध होकर वहाँ की जनता ने सन्‌ 1843 में उसके विरुद्ध आंदोलन करके संसदीय परंपरा कायम की। 20 मार्च 1844 को जनतंत्रवादी ग्रीस का पहला संविधान बना। इसमें सम्राट् पद की पूर्णतया समाप्ति नहीं थी। डेनमार्क का राजकुमार विलियम जार्ज 1863 में ओटो का उत्तराधिकारी हुआ। दूसरी बार के बने संविधान में सारी राजनीतिक शक्ति सम्राट् के हाथ से निकलकर जन प्रतिनिधियों के हाथ में केंद्रित हो गई। 1869 में ब्रिटिश सरकार ने आयोनी द्वीपों को भी ग्रीस राज्य में मान लिया। 1897 में ग्रीस, क्रीट पर आधिपत्य जमाने के लोभ में टर्की से पराजित हुआ। कुछ बड़ी शक्तियों के हस्तक्षेप से क्रीट स्वायत्त शासन की इकाई बना और टर्की का आधिपत्य समाप्त हो गया। कुछ सैन्य अधिकारियों के ग्रीस की साम्राज्यवृद्धि की नीति के विरुद्ध विद्रोह को तत्कालीन प्रधान मंत्री एलूथीरिथस बेनीजेलास ने कुशलता से दबा दिया।
प्रथम विश्वयुद्ध में ग्रीस तटस्थ रहा। सम्राट् अलेक्जंडर की मृत्यु (1920) के बाद संसदीय निर्वाचन में बेनीजेलास दल की हार हुई। 1922 में सम्राट् कांस्टैंटिन ने एशिया माइनर के अल्पसंख्यक ग्रीक नगरों को मुक्त कराने के लिये टर्की के विरुद्ध युद्ध किया, किंतु पराजित हुआ। बाद में परस्पर नगरों की अदला बदली हो गई। बेनीजेलास दल के आंदोलन ने 1924 से 1935 तक जनतंत्र कायम रखा किंतु 1935 में पुन: राजशाही की विजय हुई। 1936 में जनतांत्रिक पद्धति का समूलोच्छेदन हुआ और वाक्स्वातंत््रय, जनसभाओं और राजनीतिक संगठनों पर रोक लगा दी।
द्वितीय विश्वयुद्ध के समय यहाँ भी राष्ट्रीय समाजवादी जर्मनी की तरह अधिनायकवाद था। दोनों विश्वयुद्धों के बीच ग्रीस बाल्कन राष्ट्रों में सहयोग के लिये सक्रिय था। 1930 में पहला बाल्कन सम्मेलन एथेंस में हुआ। 1940 में इटली को युद्धसंबंधी सुविधा न प्रदान करने पर इटली ने ग्रीस पर आक्रमण कर दिया। प्रारंभिक असफलताओं के बाद ग्रीस ने इटालियन सेनाओं को अल्बानिया में खदेड़ दिया और लगभग 20,000 सैनिक बंदी बना लिए। ग्रेट ब्रिटेन ने उसे अल्बानिया छोड़कर हट जाने के लिये बाध्य किया। जर्मनी ने ब्रिटेन और ग्रीस का संबंध देखकर ग्रीस को रौंद डाला और दो सप्ताह में क्रीट पर भी जर्मनी का झंडा फहरा गया।
सन्‌ 1941 ओर उसके बाद ग्रीस में अनेक छोटे बड़े राजनीतिक संगठन हुए। इनमें बहुतों के पास कोई निश्चय कार्यक्रम नहीं था ब्रिटिश प्रतिनिधियों के साथ 1943 में राजनीतिक दलों के नेताओं ने तय किया कि स्वस्थ जनमत तैयार होने के पूर्व तक सत्ता के अधिकार के लिये सम्राट् की नियुक्ति होनी चाहिए। राजनीतिक संगठनों ने सम्राट् को अपना सहयोग दिया। किंतु आगे चलकर इन दोनों में सत्ता के लिये संघर्ष हुआ। संघर्ष के लंबे काल में ब्रिटिश सेनाओं को हस्तक्षेप करना पड़ा। शक्तिशाली दल 'नेशनल लिबरेशन फ्रंट' का भी प्रभाव बहुत क्षीण हो गया। फिर भी संघर्ष कम नहीं हुए। एथेंस में रक्तरंजित क्रांति हुई। अंततोगत्वा सोफोलिस के निर्देशन में सारे केंद्रीय गुटों की सम्मिलित सरकार बनी। मार्च, 1946 में आम चुनाव हुए, संसद् में अनदार दल का बहुमत हुआ। सम्राट् जार्ज द्वितीय की मृत्यु पर उसका भाई पाल प्रथम शासनाध्यक्ष हुआ। वह बहुत अंशों तक प्रभावशाली सिद्ध हुआ, यहाँ तक कि कुछ उदारदलीय भी उसके पक्ष में सम्मिलित हो गए। तत्कालीन ग्रीक सरकार के विरुद्ध 1947 में गृहयुद्ध छिड़ा। विद्रोही जनता सरकार का संगठन जनरल मारकास वाफिया दीस की अध्यक्षता में चाहती थी। इनकी अल्बानिया, यूनोस्लाविया और बल्गेरिया से सहायता मिलती थी। मार्च, 1948 में यह विद्रोह दबाया जा सका, किंतु इससे धन जन की अपार क्षति हुई।
सैम नुजोमा
सैमुअल शफिशुना डैनियल नुज़ोमा,  (/ n uˈ ʊ j oʊ m May / ; जन्म 12 मई 1929) एक नामीबिया के क्रांतिकारी , रंगभेद विरोधी कार्यकर्ता और राजनीतिज्ञ हैं, जिन्होंने 1990 से 2005 तक नामीबिया के पहले राष्ट्रपति के रूप में तीन बार सेवा की। नुज़ोमा 1960 में एक संस्थापक सदस्य और दक्षिण पश्चिम अफ्रीका पीपुल्स ऑर्गनाइजेशन (SWAPO) के पहले अध्यक्ष थे। 1960 से पहले, SWAPO को Ovambo पीपुल्स ऑर्गनाइजेशन (OPO) के नाम से जाना जाता था।
यानम
यानम (Yanam) भारत के पुदुच्चेरी केन्द्र-शासित प्रदेश के यानम ज़िले का एक कस्बा है। यह एक फ़्रान्सीसी उपनिवेश हुआ करता था जिसे सन् 1964 में भारत में विलीन कर लिया गया। यह आन्ध्र प्रदेश के पूर्व गोदावरी ज़िले में सटा हुआ है और बंगाल की खाड़ी से तटस्थ है। राष्ट्रीय राजमार्ग २१६ यहाँ से गुज़रता है। यहाँ के अधिकांश लोग तेलुगू बोलते हैं।
फ़ाउस्ट (गेटे)
फ़ाउस्ट (Faust) जर्मनी के महान कवि योहान वुल्फगांग फान गेटे द्वारा रचित दुखान्त नाटक है। यह दो अंकों में है। इसे जर्मन साहित्य की महान कृति माना जाता है। यह गेटे की सर्वश्रेष्ठ कृति है। जर्मनी में मंचित होने पर इसे देखने वाल की संख्या सर्वाधिक है। गेटे ने इसके प्रथम अंक का आरम्भिक संस्करण सन् १८०६ में पूरा किया था और दूसरा भाग १९३२ में। इसी वर्ष उसकी मृत्यु भी हुई।
भ से भदे
भ से भदे भारतीय हिन्दी हास्य धारावाहिक है। जिसका प्रसारण ज़ी टीवी पर 26 अक्टूबर 2013 में हुआ था।
रामपुर खास
रामपुर खास, भारत में उत्तर प्रदेश राज्य के प्रतापगढ़ जिले का विधान सभा क्षेत्र है।
दन्ताल्पता
दन्ताल्पता (दन्त + अल्पता ; Hypodontia / ओलिगोडॉनशिया) दांतों की वह असामान्यता है जिसमें ६ या ६ से अधिक प्राथमिक दांत, स्थिर और पक्के दांत या फर दोनों प्रकार के ही दांत विकसित नहीं हो पते! यह एक आनुवंशिक रोग है जो किसी किसी मनुष्य में पाया जाता है! इसके अलावा दांतों की कमी अगर ६ से कम होती है तो उस स्थिति में हाइपोडॉनशिया कहलाता है!हाइपोडॉनशिया की स्थति में ५ पक्के दांतों की कमी होती है। प्राथमिक दन्त-विन्यास में जबड़े में से ही दांत कम होते हैं। दांतों की यह कमी जन्मजात होती है और इसमें लगभग ५ दांत कम होते हैं सरे दांतों की गिनती से|
कारण
ओलिगोडॉनशिया गर्भावस्था में किसी प्रकार का वायरल रोग हो जाना से, अनुवांशिक पेरिडिसपोजीशन होने से, किसी प्रकार मेटाबोलिज्म में इम्बेलंस हो जाना से या फिर पर्यावरण के कारण कोई असामान्यता हो जाने से भी हो सकता है! ऑटोसोम्स में परिवर्तन होने से भी यह रोग हो जाता है!औटोसोमल डोमिनेंट परिवर्तन होना PAX9 और MSX1 अनुवांश पाए जाते है उन लोगो में जो की मोलर ओलिगोडॉनशिया से पीड़ित होते है! LTBP3 में औटोसोमल रेसस्सिवे अनुवांश पाए गए है जो की ओलिगोडॉनशिया को बदने में मदद करते है! अनुवांश में इन्ही बदलाव के कारण ओलिगोडॉनशिया पाई जाती है जो की जन्मजात रोग है!
दांतों की यह असामान्यता रोगी के अनुवांश से जुडी होती है और अनुवांश के अलावा कुछ पर्यावरण से जुड़े भी कारण होते हैं जो की दांतों की इस स्थति को बढावा देते हैं दांतों के विकास के दौरान|
इलाज
हाइपोडॉनशिया का इलाज इसके पता लगने के तुरंत बाद ही शुरू हो जाता है जिसमे ख़राब हुए दांतों को निकल दिया जाता है और बचे हुए दांतों का अनुरक्षण किया जाता है।
मुकरी
मुकरी (५ जनवरी १९२२ – ४ सितम्बर २०००) एक हास्य अभिनेेता थे।
आशा ज्योति (1984 फ़िल्म)
}} आशा ज्योति वर्ष 1984 की हिन्दी फ़िल्म है। जिसमें राजेश खन्ना,रीना रॉय और रेखा मुख्य भूमिका में हैं।
जोधा अकबर
यह अकबर और जोधा बाई से जुड़ा एक बहुविकल्पी लेख है, जो निम्नलिखित लेखों से जुड़ा है। ..
आविषता
कोई पदार्थ किस सीमा तक किसी जीव (ऑर्गैनिज्म) को हानि पहुँचा सकता है, इसकी मात्रा को आविषता या आविषालुता (Toxicity ) कहते हैं।
ट्रक्टेटुस लॉजिको-फिलोसोफिक्स
ट्रक्टेटुस लॉजिको-फिलोसोफिक्स (Tractatus Logico-Philosophicus) लुडविग विट्गेंश्टाइन की महान दार्शनिक कृति है। पुस्तक का नाम लैटिन भाषा में है जिसका अर्थ है - 'तार्किक-दार्शनिक प्रबन्ध' (Logical-Philosophical Treatise)। यह एक महत्वाकांक्षी परियोजना थी जिसका लक्ष्य भाषा और वास्तविकता के अन्तः संबन्ध का पता लगाना तथा विज्ञान की सीमा को परिभाषित करना था। यह बीसवीं शती की सबसे महत्वपूर्ण कृतियों में गिनी जाती है।
विट्गेंस्टीन ने यह प्रबन्ध उस समय लिखा जब वह प्रथम विश्वयुद्ध का सैनिक एवं युद्धबंदी था। यह सर्वप्रथम सन १९२१ में जर्मन भाषा "Logisch-Philosophische Abhandlung" नाम से प्रकाशित हुई। यह प्रबन्ध विएना मण्डल (विएना सर्कल) के 'लॉजिकल पॉजिटिविस्ट्स' के बीच मुख्य रूप से लोकप्रिय थी।
ख़ंजर (१९८० फ़िल्म)
ख़ंजर १९८० में आत्माराम द्वारा निर्मित एवं निर्देशित हिंदी भाषा की फ़िल्म है| इस रोमांचक एवं आपराधिक फ़िल्म में नवीन निश्चल प्रमुख कलाकार तथा रीना रॉय, सुरेश ओबेरॉय, अमज़द खान, जयश्री टी, महमूद, रीटा भादुड़ी, शेखर कपूर, के.एन. सिंह, जानकीदास, जीवन, मुराद एवं सज्जन सहायक कलाकार है| नितिन मंगेश ने इसमें संगीत दिया तथा गीत माया गोविन्द ने लिखे हैं|
संक्षेप
प्रकाश (नवीन निश्चल) नामक एक पुस्ताकालयाध्यक्ष अपनी बेटी के साथ रहता है| एक दिन उसका पुराना मित्र तथा जासूस कैप्टेन उस्मान (सुरेश ओबेरॉय) उसे मिल एक डायरी व खंजर दे कर उन्हें सुरक्षित रखने कहता है| उन्हें देते उस्मान बताता है कि वे एक आपराधिक जाँच से संबंधित हैं तथा एक गिरोह इनके लिए उसका पीछा कर रहा है| कुछ समय बाद प्रकाश को उस्मान की ह्त्या का समाचार मिलता है| एक अंजान व्यक्ति उसे डायरी व खंजर के विषय में फोन पर बात करता है| कुछ दिन बाद प्रीती (रीना रॉय) नामक लड़की प्रकाश से मिल, उसके साथ हुए डायरी व खंजर के बारे में जानने का प्रयत्न करती है| उसकी हरकतें देख प्रकाश उस्मान की डायरी, खंजर, उस्मान की ह्त्या व प्रीती की हरकतें पुलिस से सविस्तार बताता है| वे उसे प्रीती से अपने गिरोह के विषय में पता करने की सलाह देते है| प्रकाश के पूछने पर प्रीती बताती है के वह यह सब प्रिंस (अमज़द खान) के कहने पर कर रही है| इधर प्रीती के विषय जान प्रिंस उसकी ह्त्या करवाता है| कुछ दिन बाद रमेश (शेखर कपूर), प्रकाश की छोटी बहन ज्योति (रीटा भादुड़ी) का पति, की भी ह्त्या होती है| ये सभी रहस्यात्मक हत्याएं उसके पास के खंजर से संबंधित जान प्रकाश चिंतित होता है| अपने जादूगर मित्र जगत (महमूद) तथा रसवंती (जयश्री टी) के साथ वह उदयगढ़ के स्वामीजी (अमज़द खान) से इस विषय में पता करने जाता है| इसपर खंजर व हत्याओं का रहस्य और उलझता है| कुछ रोमांचक घटनाओं के बाद खंजर का रहस्य सुलझ जाता है|
लालगंज अझारा
लालगंज अझारा (Lalganj Ajhara) भारत के उत्तर प्रदेश राज्य के प्रतापगढ़ ज़िले में स्थित एक नगर है।
ख़ंजर (१९८० फ़िल्म)
संगीत
सभी गीत माया गोविंद ने लिखे तथा संगीत नितिन मंगेश ने दिया है|
ताइयुआन उपग्रह प्रक्षेपण केंद्र
ताइयुआन उपग्रह प्रक्षेपण केंद्र (Taiyuan Satellite Launch Center) शांक्सी (Shanxi) में स्थित चीन एक उपग्रह प्रक्षेपण केंद्र है। इसे बेस 25 के नाम से भी जाना जाता है।
कारण तथा कार्य (अद्वैत वेदान्त)
वेदान्त दर्शन में कारण और कार्य एक महत्वपूर्ण विषय है।
वासुदेव
वासुदेव मथुरा के यादव(वृष्णि) वंश के राजा वसुदेव आनकदुंदुंभि के पुत्र थे जिन्हें बाद में वासुदेव-कृष्ण (कृष्ण, "वसुदेव के पुत्र कृष्ण"), कृष्ण-वासुदेव या केवल कृष्ण के रूप में जाना गया।   वो वृष्णि वीरों के एक प्रमुख सदस्य थे और मथुरा क्षेत्र में एक ऐतिहासिक शासकों में गिने जा सके।
उत्पति
भारत में वैदिक धर्म के पतन के साथ वैष्णव सम्प्रदाय का उत्थान हुआ। यह परिवर्तन 8वीं से 6वीं शताब्दी ईसा पूर्व के दौरान हुआ। भारत में व्यक्ति को देवता के रूप में पूजने के शुरूआती उदाहरणों में से वासुदेव एक थे, इसके साक्ष्य चौथी शताब्दी ईसा पूर्व के लगभग के मिलते हैं।  पाणिनि के लेखन के अनुसार अर्जुन के साथ वासुदेव को उस समय से पहले ही देवता के रूप में माना जाता था, चूँकि पाणिनि के अनुसार एक वासुदेवक, वासुदेव के भक्त है।
दूसरी शताब्दी ईसा पूर्व के अंत तक, वासुदेव को देवदेव, "देवताओं के देवता", सर्वोच्च देवता के रूप में माना जाता था, जिनका प्रतीक पौराणिक पक्षी गरुड़ था, जैसा कि हेलियोडोरस स्तंभ शिलालेख से जाना जाता है। ग्रीक राजदूत और भक्त हेलियोडोरस द्वारा पेश किए गए इस स्तंभ से यह भी पता चलता है कि वासुदेव ने इंडो-यूनानियों से भी समर्पण प्राप्त किया था, जिन्होंने बैक्ट्रिया के एगाथोकल्स (190-180 ईसा पूर्व) के सिक्के पर उनका प्रतिनिधित्व भी किया था। हेलियोडोरस स्तंभ, जो पृथ्वी, अंतरिक्ष और स्वर्ग को जोड़ता है, को "ब्रह्मांडीय अक्ष" का प्रतीक माना जाता है और देवता की ब्रह्मांडीय समग्रता को व्यक्त करता है। उस स्तंभ के बगल में वासुदेव का एक बड़ा मंदिर खोजा गया था, जहां उन्हें अपने देवता रिश्तेदारों, वृष्णि नायकों के साथ मनाया गया था।
विकास
वासुदेव का पंथ प्रमुख स्वतंत्र पंथों में से एक था, साथ में नारायण, श्री और लक्ष्मी के पंथ भी थे, जो बाद में विष्णुवाद बनाने के लिए विलीन हो गए। वासुदेव के पंथ स्थापित होने के बाद, वृष्णियों का गोत्र यादवों के गोत्र के साथ जुड़ गया, जिनके पास कृष्ण नाम का अपना नायक-देवता था। प्रारंभिक कृष्ण को महाभारत से जाना जाता है, जहां उन्हें द्वारका ( गुजरात में आधुनिक द्वारका ) के यादव साम्राज्य के प्रमुख के रूप में वर्णित किया गया है। वासुदेव-कृष्ण का मिश्रित पंथ कृष्णवाद के प्रारंभिक इतिहास की महत्वपूर्ण परंपराओं में से एक बन गया, जो विष्णु के 8वें अवतार कृष्ण की समामेलित पूजा का एक प्रमुख घटक बन गया। अवतारों के वैष्णव सिद्धांत के अनुसार, विष्णु दुनिया को बचाने के लिए विभिन्न रूप धारण करते हैं, और वासुदेव-कृष्ण को इन रूपों में से एक और सबसे लोकप्रिय रूपों में से एक के रूप में समझा जाने लगा। यह प्रक्रिया चौथी शताब्दी ईसा पूर्व से चली जब वासुदेव एक स्वतंत्र देवता थे, चौथी शताब्दी तक, जब विष्णु एक एकीकृत वैष्णव पंथ के केंद्रीय देवता के रूप में अधिक प्रमुख हो गए, वासुदेव-कृष्ण के साथ अब उनकी केवल एक अभिव्यक्ति है।
देवता के रूप में
"वासुदेव" पुरालेखीय अभिलेखों में और पाणिनि के लेखन जैसे प्रारंभिक साहित्यिक स्रोतों में प्रकट होने वाला पहला नाम है। यह अज्ञात है कि वासुदेव किस समय " कृष्ण " के साथ जुड़े। "वासुदेव" और "कृष्ण" नामों के बीच संबंध महाभारत और हरिवंश के साथ दिखाई देने लगते हैं।
ममादौ तंदजा
लेफ्टिनेंट कर्नल (सेवानिवृत्त) ममादु तांडेज (जन्म 1938 ) नाइजीरियाई राजनेता हैं, जो 1999 से 2010 तक नाइजर के राष्ट्रपति थे । वे 1991 से 1999 तक विकास आंदोलन (MNSD) के राष्ट्रीय आंदोलन के अध्यक्ष थे और असफल रहे। 1999 में अपने पहले कार्यकाल के लिए चुने जाने से पहले 1993 और 1996 में MNSD के राष्ट्रपति पद के उम्मीदवार के रूप में। नाइजर के राष्ट्रपति के रूप में सेवा करते हुए, वह 2005 से 2007 तक पश्चिम अफ्रीकी राज्यों के आर्थिक समुदाय के अध्यक्ष भी थे।
प्रतीक जैन
प्रतीक जैन एक भारतिया कलाकार है. वर्ष 2014 मैं प्रतीक ने वस्पा स्कूटर को 3 घंटे मैं मल्टी लोगो स्ट्रिक्केरिंग करके अपना नाम लिम्का बुक ऑफ रेकॉर्ड्स नाम दर्ज करवाया और उननोने उससी साल आपनी टीम के साथ 13 घंटे मैं 36 वेबसाइट बनके लिम्का बुक ऑफ रेकॉर्ड्स मैं जगा हासिल की.
महामदौ इस्सौफौ
महामदौ इस्सौफौ (जन्म 1 जनवरी, 1951) एकनाइजीरियाई राजनेता है, जो 7 अप्रैल 2011 से नाइजर केराष्ट्रपति रहे हैं । इस्सौफौ 1993 से 1994 तक नाइजर केप्रधानमंत्री रहे, 1995 से 1996 तक नेशनल असेंबली के अध्यक्ष रहे और उन्होंने 1993 से प्रत्येक राष्ट्रपति चुनाव में एक उम्मीदवार रहा। उन्होंने नाइजीरियन पार्टी फॉर डेमोक्रेसी एंड सोशलिज्म (पीएनडीएस-तरैया) का नेतृत्व किया, एक सामाजिक लोकतांत्रिक पार्टी, 1990 में इसकी नींव से लेकर 2011 में नाइजर के राष्ट्रपति के रूप में चुनाव तक। ममदौ की राष्ट्रपति पद के दौरान तंदजा (1999-2010), इस्सौफौ मुख्य विपक्षी नेता थे।
सदर, प्रतापगढ़
सदर (Sadar) भारत के उत्तर प्रदेश राज्य के प्रतापगढ़ ज़िले में स्थित एक नगर और विधानसभा निर्वाचनक्षेत्र है।
जेम्स हेपबर्न, बोथवेल का चौथा अर्ल
जेम्स हेपबर्न, ऑर्क्ने का ड्यूक (ल. 1534 – 14 अप्रैल 1578), जिसे उसके पैतृक नाम बोथवेल का अर्ल (सामंत) से ज्यादा जाना जाता है, १६वीं शताब्दी में स्कॉटलैंड का एक प्रमुख राजनैतिक व कुलीन व्यक्तियों में से एक था। जेम्स को स्कॉटलैंड की रानी मैरी १ के तीसरे पति के रूप में ज्यादा प्रसिद्धि मिली। जेम्स पर रानी के दूसरे पति की हत्या का आरोप लगा था जिससे मुक्त होने के बाद उसने रानी से शादी कर ली।
शुरुवाती जीवन
वह बोथवेल के तीसरे अर्ल पैट्रिक और काउंटेस एग्नेस सिन्क्लेयर का बेटा था। जन्म से ही मास्टर ऑफ बोथवेल यानी बोथ्वेल का मालिक कहा जाता था। उसने अपने पिता के बाद बोथवेल के सामंत के रूप में १५५६ ई. में पदभार ग्रहण किया।
सोलारिस (उपन्यास)
सोलारिस (अंग्रेज़ी: Solaris) सन् 1961 में पोलिश विज्ञान कथा लेखक स्तानिस्लाव लॅम द्वारा लिखा गया एक उपन्यास है, जिसमें मनुष्यों और एक अमानुष जीव के बीच सम्पर्क और प्रकारांतर से इस सम्पर्क की निष्फलता को दिखाया गया है।
इस काल्पनिक कथा में मनुष्य 'सोलारिस' नामक एक ग्रह का अध्ययन कर रहे हैं। वे ग्रह के इर्द-गिर्द कक्षा में परिक्रमा करते एक बड़े अंतरिक्ष यान को अड्डा बनाकर उसमें रह रहे हैं। उस ग्रह पर एक समुद्र फैला हुआ है जिसमें अजीब-अजीब सी चीज़ें होती रहतीं हैं, जैसे कभी विचित्र आकार के तैरते हुए द्वीप बन जाते हैं। धीरे-धीरे इस बात का खुलासा होता है कि पूरा ग्रह ही एक जीवित 'प्राणी' है। जिस तरह से मनुष्य उस पर शोध कर रहे हैं, वैसे ही वह मनुष्यों पर शोध आरम्भ कर देता है। उसमें मनुष्यों के विचारों को पढ़ने और उनके डरों और आशाओं को भांपने की क्षमता है। एक-एक कर के वह यान के सभी वैज्ञानिकों के विचारों से खिलवाड़ करता रहता है। मुख्य पात्र (क्रिस कॅल्विन) की एक प्रेमिका थी जिसकी मृत्यु हो चुकी थी। सोलारिस उसी रूप की एक स्त्री को यान पर प्रकट कर देता है, जिस से उस नायक को गहरे असमंजस से गुज़रना पड़ता है।
फ़िल्में
सोलारिस पर आधारित तीन फ़िल्में बन चुकीं हैं:
हयग्रीवासुर
हयग्रीवासुर या हयग्रीव एक प्रसिद्ध तथा प्राचीन दैत्य और महर्षि कश्यप और दिति का पुत्र था। हिरण्याक्ष, रक्तबीज , धूम्रलोचन और हिरण्यकशिपु उसके छोटे भाई तथा वज्रंगासुर और अरुणासुर उसके बड़े भाई थे तथा उसकी बहिन का नाम होलिका था। ऐसा कहा जाता है कि हयग्रीवासुर एक ऐसा दैत्य था जो जल , थल या आकाश में कहीं भी रह सकता था तथा वह मनुष्यों के मुख वाला ही दैत्य था। उसका वध मत्स्य रूपी भगवान विष्णु ने किया था।
परिचय
ब्रह्मा जी ने सृष्टि की रचना की तथा सप्तऋषि तथा सनाकदि मुनियों की भी उत्पत्ति की। ब्रह्मा जी के मानस पुत्र सप्तऋषियों में से एक ऋषि महर्षि मरीचि थे। उनके पुत्र महर्षि कश्यप हुए। कश्यप ने दक्ष प्रजापति की सत्रह कन्याओं से विधिपूर्वक विवाह करके उनसे समस्त जातियां उत्पन्न की। कश्यप की एक पत्नी का नाम दिति था जो दैत्यों की माता थीं। दिति ने तेजस्वी दैत्य वज्रांग, अरुण और हयग्रीव को जन्म दिया। हयग्रीव ब्रह्मा जी से वेद चुराकर ले गया और समुद्र की गहराई में छिपा दिया। भगवान विष्णु को जब इस बात का पता चला तो उन्होंने हयग्रीव का वध करने का निश्चय किया। उन्होंने तत्काल एक छोटी सी मछली का रूप धारण किया और अपने भक्त राजा मनु के पास गए। मनु उस समय भगवान सूर्य नारायण को जलांजलि दे रहे थे कि उन्होंने देखा कि एक छोटी सी मछली उनके हाथ में आ गई। मत्स्य रूपी भगवान विष्णु ने कहा  कि हे राजन् मुझे अपने कमण्डलु में रख लो अन्यथा बड़ी मछलियां मुझे मारकर खा जाएंगी  । दयावान राजा ने उस मत्स्य को अपने कमण्डलु में रख लिया और एक ही रात में मत्स्य इतनी बड़ी हो गई कि राजा ने पहले उसे एक बड़े बर्तन में रखा किन्तु वह बर्तन छोटा पड़ गया तत्पश्चात राजा ने उस मत्स्य को एक सरोवर में रखा किन्तु उस मत्स्य ने सरोवर भी ढांक लिया जब उसे रखने के लिए सब स्थान छोटे पड़ गए। तब मत्स्य रूपी भगवान विष्णु ने अपने वास्तविक रूप में मनु को दर्शन देकर आदेश दिया  कि हे राजन् तुम मेरी बात ध्यानपूर्वक सुनो महासागर में आज से सात दिनों बाद प्रलय आएगी इसलिए सभी प्रजातियों को एक नौका में बिठा लो मैं स्वयं तुम्हें दिखाई दूंगा और तुम्हारी नौका को मैं ही खीं चूंगा और हयग्रीवासुर नामक दैत्य ने वेदों को चुराकर समुद्र की गहराई में छिपा दिया है इसलिए मैं उसका वध करने जा रहा हूं  । मनु ने ऐसा ही किया । मत्स्य रूपी भगवान विष्णु ने समुद्र में हयग्रीवासुर के राज्य में प्रवेश किया तो हयग्रीवासुर के सिपाही मत्स्य रूपी भगवान विष्णु को मारने के लिए दौड़े। मत्स्य रूपी भगवान विष्णु ने उनका भी वध कर दिया और हयग्रीवासुर के सिपाहियों को मारकर अंत में उन्होंने हयग्रीव को भी मार डाला तथा वेदों को उसके कारगर से निकालकर उन्हें अपने मुख में स्थापित करके बाहर आ गए तथा उन्होंने मनु की नौका को खींचकर इस संसार को जल प्रलय से बचाया। प्रलय समाप्त होने पर भगवान विष्णु ने वेद ब्रह्मा जी को सौंप दिए।
करण (नृत्य)
नाट्यशास्त्र में वर्णित १०८ प्रकार की नृत्य-स्थितियों' को करण कहते हैं।
१०८ करणों के नाम
1) तालपुष्पपुटम् 2) Vartitam 3) Valitōrukam 4) Apaviddam 5) Samanakam 6) Līnam 7) Swastikarēchitam 8) Manḍalaswastikam 9) Nikuṭṭakam 10) Ardhanikuṭṭam 11) Kaṭīchinnam 12) Ardharēchitam 13) Vakśaswastikam 14) Unmattam 15) Swastikam 16) Pṛṣṭhaswastikam 17) Dikswastikam 18) Alātam 19) Kaṭīsamam 20) Ākśiptarēchitam 21) Vikśiptākśiptam 22) Ardhaswastikam 23) Añchitam 24) Bhujangatrāsitam 25) Ūrdhvajānu 26) Nikuñchitam 27) Mattalli 28) Ardhamattalli 29) Rēchitanikuṭṭam 30) Pādāpaviddakam 31) Valitam 32) Gūrṇitam 33) Lalitam 34) Daṇḍapakśam 35) Bhujangatrastarēchitam 36) Nūpuram 37) Vaiṣākharēchitam 38) Bhramaram 39) Chaturam 40) Bhujangāñchitam 41) Daṇḍarēchitam 42) Vṛśchikakuṭṭitam 43) Kaṭībhrāntam 44) Latāvṛśchikam 45) Chinnam 46) Vṛśchikarēchitam 47) Vṛśchikam 48) Vyamsitam 49) Pārśvanikuṭṭakam 50) Lalāṭatilakam 51) Krāntam 52) Kuñchitam 53) Chakramaṇḍalam 54) Urōmaṇḍalam 55) Ākśiptam 56) Talavilāsitam 57) Argaḷam 58) Vikṣiptam 59) Āvartam 60) Dōlāpādam 61) Vivṛttam 62) Vinivṛttam 63) Pārśvakrāntam 64) Niṣumbhitam 65) Vidyutbhrāntam 66) Atikrāntam 67) Vivartitakam 68) Gajakrīḍitam 69) Talasamsphoṭitam 70) Garuḍaplutam 71) Gaṇḍasūchī 72) Parīvṛttam 73) Pārśvajānu 74) Gṛdrāvalīnakam 75) Sannatam 76) Sūchī 77) Ardhasūchī 78) Sūchīviddham 79) Apakrāntam 80) Mayūralalitam 81) Sarpitam 82) Danḍapādam 83) Harinaplutam 84) Prēnkōlitam 85) Nitambam 86) Skalitam 87) Karihastam 88) Prasarpitam 89) Simhavikrīḍitam 90) Simhākarṣitam 91) Udvṛttam 92) Upaśṛtam 93) Talasanghaṭṭitam 94) Janitam 95) Avahittakam 96) Nivēśam 97) Ēlakākrīditam 98) Ūrūdvṛttam 99) Madaskalitam 100) Viṣṇukrāntam 101) Sambhrāntam 102) Viśkhambam 102) Udghaṭṭitam 104) Vṛśabhakrīḍitam 105) Lōlitam 106) Nāgāpasarpitam 107) Śakaṭāsyam 108) Gangāvataranam
स्तानिस्लाव लॅम
स्तानिस्लाव लॅम (पोलिश भाषा: Stanisław Herman Lem, जन्म: 12 सितम्बर 1921, मृत्यु: 27 मार्च 2006) पोलैंड के एक प्रसिद्ध लेखक थे, जिन्होनें विज्ञान कथा साहित्य, दर्शनशास्त्र और तन्ज़ के क्षेत्रों में कई रचनाएँ प्रकाशित कीं। उनकी किताबों को 14 भाषाओँ में अनुवादित किया गया है और उनकी कुल मिलकर 2.7 करोड़ प्रतियाँ बिक चुकी हैं। उनका सब से मशहूर उपन्यास सन् 1961 में प्रकाशित होने वाले सोलारिस था, जिसपर आधारित तीन फ़िल्में बन चुकी हैं।
जीवनी
स्तानिस्लाव लॅम का जन्म 1921 में पोलैंड के ल्विव (Lviv) शहर में हुआ था। वे सबरीना वोलर और सैमुएल लॅम के पुत्र थे। सैमुएल लॅम स्वरग्रंथि के विशेषज्ञ और ऑस्ट्रो-हंगेरियाई सेना में चिकित्सक थे। उनकी परवरिश एक इसाई रोमन कैथोलिक की तरह की गई, लेकिन आगे चलकर उन्होंने अपने आप को एक भगवान में न मानने वाला नास्तिक घोषित कर दिया। उन्होने कहा के "इस दुनिया में इतना दुख-दर्द है कि मैं नहीं मानना चाहता कि किसी ने जान-बूझकर इसे बनाया होगा।" द्वितीय विश्वयुद्ध में पोलैंड पर जर्मन क़ब्ज़ा हो गया। लॅम का परिवार यहूदी जड़े रखता था और जर्मनी की नाट्ज़ी सरकार उस ज़माने में यहूदियों को मार रही थी। लॅम ने नकली काग़ज़ात के ज़रिये ज़िन्दगी बसर की। उन्होने एक कार-मिस्त्री का काम किया और जर्मनी के विरुद्ध अंदरूनी झड़पों में भी योगदान दिया। युद्ध के अंत में लॅम परिवार क्राकोव (Kraków) शहर जा बसा और वहाँ अपने पिता के ज़ोर देने पर लॅम ने यागिएलोनी विश्वविद्यालय (Uniwersytet Jagielloński) में डाक्टरी पढ़ी। वे सेना में चिकित्सक नहीं बनाना चाहते थे, इसलिए उन्होने अपने कुछ इम्तिहान जान-बूझकर फ़ेल कर दिए। उन्होंने एक वैज्ञानिक संस्थान में अनुसन्धान सहायक के रूप में काम करना शुरू कर दिया और अपने फ़ुर्सत के समय में कहानियाँ भी लिखे लगे।
उन दिनों में सोवियत संघ में जोसेफ़ स्टालिन का राज था और पोलैंड सोवियत संघ के गुट में था। स्टालिन की नीतियाँ सख़्त थीं और हर किताब के छपने से पहले सरकार की मंज़ूरी लेना आवश्यक था। सन् 1956 के बाद स्टालिनवाद की सख़्ती समाप्त हुई। 1956 से लेकर 1968 तक स्तानिस्लाव लॅम ने 17 किताबें पूरी करीं, जिनसे इन्हें देश-विदेश में ख्याति मिली। इनकी सब से प्रसिद्ध पुस्तकें "सोलारिस" (Solaris, 1961), "मालिक की आवाज़" (His Master's Voice, 1968) और "फ़ीयासको" (Fiasco, 1987) हैं।
लॅम की मृत्यु 84 वर्षों की आयु पर क्राकोव में 27 मार्च 2006 को हृदय रोग से हुई।
पटना तारामंडल
पटना तारामंडल पटना के इंदिरा गांधी विज्ञान परिसर में स्थित है। प्लैनेटरीयम बिहार काउंसिल ऑन साइंस एंड टेक्नोलॉजी के माध्यम से ₹ 11 करोड़ की कुल लागत पर बनाया गया था। 1989 में बिहार के मुख्यमंत्री सत्येंद्र नारायण सिन्हा ने उसी वर्ष शुरू होने के साथ संकल्पना की थी और उसी वर्ष 1 अप्रैल 1993 से जनता के लिए खोला गया।  इसका नाम वरिष्ठ भारतीय राष्ट्रीय कांग्रेस नेता और भारत के पूर्व प्रधान मंत्री इंदिरा गांधी के नाम पर रखा गया है।
पटना प्लेनेटरीम एशिया में सबसे बड़े ग्रहों में से एक है। यह बड़ी संख्या में घरेलू और विदेशी पर्यटकों को आकर्षित करता है। तारामंडल में खगोल विज्ञान से संबंधित विषयों पर नियमित फिल्म शो हैं। इसमें प्रदर्शनी भी होती है, जो बहुत से आगंतुकों को आकर्षित करती है।
तारामंडल में लगभग दो दशक से चल रहे स्काई थियेटर शो को और आकर्षक बनाने की तैयारी चल रही है। तारामंडल सेल्युलॉइड फिल्म के पारंपरिक ऑप्टो-मैकेनिकल प्रक्षेपण का उपयोग करता है।
आधुनिकीकरण
2022 में, पटना तारामंडल के आधुनिकीकरण के कार्य शुरू किए गए। पटना तारामंडल एक प्रमुख सुधार के दौर से गुजर रहा है, और एक उन्नत प्रक्षेपण प्रणाली, ध्वनिक ध्वनि और नई हैंगिंग गुंबद के आकार की स्क्रीन से सुसज्जित होगा। इसके परिसर में एक उच्च क्षमता वाला ऑप्टिकल टेलीस्कोप भी स्थापित किया जाएगा।
द्वितीय नाईजीरियाई गणराज्य
दूसरा नाइजीरियाई गणराज्य नाइजीरियाई राज्य का एक संक्षिप्त गठन था जो पहले गणराज्य के उखाड़ फेंकने के बाद गठित सैन्य सरकारों में सफल रहा। संघीय गणराज्य नाइजीरिया 1979-1983.
गवर्नमेंट निज़ामिआ जनरल हॉस्पिटल
इसे "यूनानी दवाखाना" के नाम से बह जाना जाटा है.
चीनी स्टॉक बाजार की तेज गिरावट (२०१५)
चीनी स्टॉक बाजार में तेज गिरावट का आरम्भ १२ जून २०१५ को हुआ। इसके १ माह के अन्दर ही संघाई स्टॉक एक्सचेंज के A-शेयरों के कुल मूल्य के एक तिहाई की गिरावट आ गयी।
गवर्नमेंट निज़ामिआ जनरल हॉस्पिटल
यह एक अस्पताल है जो लोकप्रिय रूप से अपनी यूनानी दवा के लिए जाना जाता है।
मैथमेटिका
मैथमेटिका (Mathematica) विभिन्न प्रकार के गणितीय कार्य करने वाला अनुप्रयोग है जो वैज्ञानिक, इंजीनीयरी, गणित में प्रयोग किया जाता है। यह प्रतीकात्मक गणित (symbolic mathematics) भी करने में सक्षम है। प्रोग्रामिंग के लिये इसमें वुल्फ्राम भाषा (Wolfram Language) का प्रयोग किया जाता है।
वाल्टर कॉटेज
सर वाल्टर फ्लेमिंग काउट्स जीजीएमजी एमबीई (30 नवंबर 1912 - 4 नवंबर 1988)  एक ब्रिटिश औपनिवेशिक प्रशासक थे और स्वतंत्रता से पहले युगांडा के अंतिम गवर्नर थे, 1961-1962 तक। वह 1962-1963 युगांडा के गवर्नर-जनरल थे ।
रूबे
रूबे (Roubaix, ; Robaais, ) उत्तरी फ्रांस में एक पुराने औद्योगिक शहर है, बेल्जियम की सीमा के पास है। सन्‌ 2013 में, रूबे की आबादी 95,866 थी। सूती कपड़े के मिलों के कारण शहर को मैनचेस्टर फ्रांस में बुलाया गया था। लेकिन अब सूती कपड़े के सभी मैट बंद हैं।
टॉम कर्रन
थॉमस केविन कर्रन (जन्म १२ मार्च १९९५) एक दक्षिण अफ्रीका में जन्मे इंग्लैंड क्रिकेट टीम के खिलाड़ी है जो २०१८ इंडियन प्रीमियर लीग में कोलकाता नाइट राइडर्स के लिए खेलते है और इंग्लैंड में घरेलू क्रिकेट सरे के लिए खेलते है। ये एक दाएं हाथ के तेज-मध्यम तेज के गेंदबाज है और बल्लेबाजी करने की भी क्षमता रखते हैं। इन्होंने २०१५ में अपने प्रदर्शन के लिए क्रिकेट राइटर्स क्लब यंग क्रिकेटर ऑफ़ द ईयर पुरस्कार भी जीता था।
२०१८ इंडियन प्रीमियर लीग नीलामी में इन्हें किसी भी फ्रेंचाइजी ने नहीं खरीदा था लेकिन जब कोलकाता नाइट राइडर्स के मिचेल स्टार्क चोटिल हुए तो इन्हें उनकी जगह मौक़ा दिया गया।
इन्होंने २६ दिसंबर २०१७ को ऑस्ट्रेलिया क्रिकेट टीम के खिलाफ अपने अंतर्राष्ट्रीय स्तर पर पहली बार टेस्ट क्रिकेट मैच खेला था जबकि पहला एक दिवसीय अंतर्राष्ट्रीय (वनडे) मैच २९ सितम्बर २०१७ को वेस्टइंडीज क्रिकेट टीम के खिलाफ खेला था।
टिटो ओकेलो
टिटो लुत्वा ओकेलो (1914 - 3 जून 1996) एक युगांडा के सैन्य अधिकारी और राजनीतिज्ञ थे । वह 29 जुलाई 1985 से 26 जनवरी 1986 तक युगांडा के राष्ट्रपति थे ।
लंदन स्टैनस्टेड हवाई अड्डा
लंदन स्टैनस्टेड हवाई अड्डा एक अंतरराष्ट्रीय हवाई अड्डा है जो स्टैनस्टेड माउंटफिचेट, एसेक्स, इंग्लैंड में मध्य लंदन के उत्तर-पूर्व में  42 mi दूर स्थित है। लंदन स्टैनस्टेड पूरे यूरोप, एशिया और अफ्रीका में 160 से अधिक गंतव्यों के लिए सेवा प्रदान करता है। स्टैनस्टेड कई प्रमुख यूरोपीय कम लागत वाली विमान वाहकों के लिए एक आधार है, जो कम लागत वाली एयरलाइन रयानएयर के लिए सबसे बड़ा आधार है, जिसमें एयरलाइन द्वारा 100 से अधिक गंतव्यों को उड़ान सेवा दी जाती है। 2015 में, यह हीथ्रो, गैटविक और मैनचेस्टर के बाद यूनाइटेड किंगडम का चौथा सबसे व्यस्त हवाई अड्डा था। स्टैनस्टेड के रनवे का उपयोग निजी कंपनियों जैसे हैरोड्स एविएशन, टाइटन एयरवेज और एक्सजेट टर्मिनलों द्वारा भी किया जाता है, जो निजी भूमि सेवा प्रबंधक (ग्राउंड हैंड्लर्स) हैं जो निजी उड़ानों, चार्टर उड़ानों और राजकीय दौरों को संभालने में सक्षम हैं।
1940 के दशक के अंत में आरएएफ स्टैनस्टेड माउंटफिचेट से नागरिक उपयोग में परिवर्तित, स्टैनस्टेड का उपयोग चार्टर एयरलाइंस द्वारा किया गया था। यह 1966 में ब्रिटिश हवाई अड्डा प्राधिकरण के नियंत्रण में आ गया। बीएए के एकाधिकार की स्थिति के खिलाफ प्रतिस्पर्धा आयोग द्वारा मार्च 2009 के फैसले के परिणामस्वरूप निजीकृत बीएए ने फरवरी 2013 में स्टैनस्टेड को मैनचेस्टर एयरपोर्ट्स ग्रुप को बेच दिया।
अवलोकन
लंदन स्टैनस्टेड हवाई अड्डे का एक मुख्य यात्री टर्मिनल है, जो स्टैनस्टेड माउंटफिचेट गांव के पास है। तीन यात्री भवनों में प्रस्थान द्वार हैं; एक हवाई पुल द्वारा मुख्य टर्मिनल से जुड़ा है और अन्य दो स्टैनस्टेड एयरपोर्ट ट्रांजिट सिस्टम पीपल मूवर द्वारा।
टर्मिनल बिल्डिंग की रूपरेखा फोस्टर एसोसिएट्स द्वारा स्ट्रक्चरल इंजीनियर पीटर राइस के निर्देशों के साथ बनाई गई थी, और इसमें एक "फ्लोटिंग" छत है, जो उल्टे-पिरामिड रूफ ट्रस के एक स्पेस फ्रेम द्वारा समर्थित है, जो एक स्टाइलिश उड़ते हुए हंस की छाया बनाता है। प्रत्येक ट्रस संरचना का आधार एक "उपयोगिता स्तंभ" है, जो अप्रत्यक्ष रूप से उज्ज्वल रोशनी प्रदान करता है और ठंडी हवा, पानी, दूरसंचार और बिजली के आउटलेट के लिए स्थान है। हवाई अड्डे का लेआउट मूल रूप से यात्रियों को शॉर्ट-स्टे कार पार्क में आने, चेक-इन हॉल के माध्यम से जाने, और सुरक्षा के माध्यम से और प्रस्थान द्वार पर जाने के लिए एक ही स्तर पर एक अबाधित प्रवाह प्रदान करने के लिए डिज़ाइन किया गया था।
1997 से 2007 तक, स्टैनस्टेड ने कम लागत वाली हवाई यात्रा में उछाल के कारण यात्रियों की संख्या में तेजी से विस्तार किया, जो 24 मिलियन पर चरम पर था। 12 महीनों में अक्टूबर 2007 तक लाखों यात्री रहे, लेकिन अगले पांच वर्षों में यात्रियों की संख्या में गिरावट आई। कुल यात्री बाद में बढ़े, और 2016 में 8.0% से 24.3 मिलियन की वार्षिक वृद्धि दर्ज की गई, और तब से संख्या में वृद्धि जारी है।
द्वितीय विश्व युद्ध
विमानक्षेत्र 1943 में खोला गया था और रॉयल एयर फ़ोर्स और यूनाइटेड स्टेट्स आर्मी एयर फ़ोर्स द्वारा बॉम्बर एयरफ़ील्ड के रूप में और एक प्रमुख रखरखाव डिपो के रूप में द्वितीय विश्व युद्ध के दौरान RAF स्टैनस्टेड माउंटफ़िचेट के रूप में इस्तेमाल किया गया था। हालांकि आधिकारिक नाम स्टैनस्टेड माउंटफिचेट था, इस सैन्य अड्डे को लिखित और बोली जाने वाली दोनों रूपों में सिर्फ़ स्टैनस्टेड के रूप में जाना जाता था।
स्टेशन को पहली बार यूएसएएएफ आठवीं वायु सेना को अगस्त 1942 में भारी बमवर्षक विमानक्षेत्र के रूप में आवंटित किया गया था। साथ ही एक चालू बमवर्षक अड्डा, स्टैनस्टेड एक वायु तकनीकी सेवा कमान रखरखाव और आपूर्ति डिपो भी था जो प्रमुख ओवरहाल और बी -26 के संशोधन से जुडा था। दी-डे के बाद, इन गतिविधियों को फ्रांस में स्थानांतरित कर दिया गया था, लेकिन महाद्वीप पर विमान के समर्थन के लिए अड्डा अभी भी आपूर्ति भंडारण क्षेत्र के रूप में उपयोग किया जाता था।
युद्ध के बाद का उपयोग
12 अगस्त 1945 को अमेरिकियों की वापसी के बाद, स्टैनस्टेड को वायु मंत्रालय ने अपने कब्जे में ले लिया और भंडारण उद्देश्यों के लिए नंबर 263 रखरखाव इकाई, आरएएफ द्वारा उपयोग किया गया। इसके अलावा, मार्च 1946 और अगस्त 1947 के बीच, स्टैनस्टेड का इस्तेमाल युद्ध के जर्मन कैदियों के आवास के लिए किया गया था।
नवंबर 1946 में, हाल ही में स्थापित ब्रिटिश कार्गो एयरलाइन, लंदन एयरो और मोटर सर्विसेज, जो पूर्व-आरएएफ हैंडली पेज हैलिफ़ैक्स से सुसज्जित थी, स्टैनस्टेड में चली गई, जुलाई 1948 में इसे बंद होने तक इसके संचालन के लिए एक आधार के रूप में उपयोग किया गया।
नागरिक उड्डयन मंत्रालय ने अंततः 1949 में स्टैनस्टेड का नियंत्रण अपने हाथ में ले लिया और तब कई यूके चार्टर एयरलाइनों द्वारा हवाई अड्डे का उपयोग केंद्र के रूप में किया गया। नाटो को संभावित हस्तांतरण के लिए रनवे का विस्तार करने के लिए 1954 में अमेरिकी सेना वापस लौटी। नाटो को हस्तांतरण कभी नहीं हुआ और हवाईअड्डा नागरिक उपयोग में जारी रहा और1966 में बीएए के नियंत्रण में चला गया।
1960, 70 और 80 के दशक के दौरान, फायर सर्विस ट्रेनिंग स्कूल परिवहन और नागरिक उड्डयन मंत्रालय जिसे अब नागरिक उड्डयन प्राधिकरण कहते हैं के तत्वावधान में हवाई क्षेत्र के पूर्वी हिस्से पर स्थित था। स्कूल ब्रिटिश हवाई क्षेत्रों के साथ-साथ कई विदेशी देशों के लिए सभी विमानन अग्नि कर्मचारियों के प्रशिक्षण के लिए जिम्मेदार था।
वाणिज्यिक संचालन
1966 में, स्टैनस्टेड को बीएए नियंत्रण में रखे जाने के बाद, हवाई अड्डे का इस्तेमाल अवकाश चार्टर संचालकों द्वारा किया गया था, जो हीथ्रो और गैटविक से संचालन से जुड़ी उच्च लागत से बचना चाहते थे। 1950 के दशक से स्टैनस्टेड को तीसरे लंदन हवाई अड्डे के रूप में आरक्षित रखा गया था। हालांकि, 1966-67 में चेम्सफोर्ड में एक सार्वजनिक जांच के बाद, सरकार ने नए सिरे से समीक्षा करने के लिए रोस्किल आयोग की स्थापना की। 1968-71 के तीसरे लंदन हवाई अड्डे के लिए आयोग (" रोस्किल आयोग ") ने स्टैनस्टेड को अपनी चार लघु-सूचीबद्ध साइटों में से एक के रूप में शामिल नहीं किया और सिफारिश की कि बकिंघमशायर में क्यूब्लिंगटन को लंदन के तीसरे हवाई अड्डे के रूप में विकसित किया जाना चाहिए। हालांकि, टेड हीथ के तहत कंजर्वेटिव सरकार ने अल्पसंख्यक सिफारिश के साथ सहमति व्यक्त की कि टेम्स इस्ट्यूरी में फाउलनेस में एक स्थान, जिसे बाद में मैपलिन नाम दिया गया, विकसित किया जाना चाहिए, लेकिन 1974 में, हेरोल्ड विल्सन के तहत आने वाली लेबर सरकार ने आर्थिक परिस्थिति के कारणों से मैपलिन परियोजना को रद्द कर दिया। ।
स्टैनस्टेड को तब हवाई अड्डे की नीति पर सलाहकार समिति और दक्षिण पूर्व हवाई अड्डों पर अध्ययन समूह में दीर्घकालिक विकास के लिए एक विकल्प के रूप में माना जाता था और दिसंबर 1979 में कंजर्वेटिव सरकार द्वारा छह हवाई अड्डों की एक छोटी सी सूची से चुना गया था। मौजूदा रनवे से जुड़े एक नए टर्मिनल और दूसरे रनवे के लिए भूमि की सुरक्षा के प्रस्ताव पर 1981-83 की हवाईअड्डों की पूछताछ में विचार किया गया था। इंस्पेक्टर की रिपोर्ट 1984 में प्रकाशित हुई थी और निर्णय, 1985 में एक श्वेत पत्र में घोषित किया गया था, स्टैनस्टेड को दो चरणों में विकसित करने की योजना को मंजूरी देना था, जिसमें विमानक्षेत्र और टर्मिनल सुधार दोनों शामिल थे जो हवाई अड्डे की क्षमता को 15 मिलियन प्रति वर्ष यात्री तक बढ़ा देंगे।, लेकिन दूसरे रनवे का अनुमोदन नहीं किया गया।
वर्तमान टर्मिनल भवन की रूपरेखा वास्तुकार नॉर्मन फोस्टर द्वारा बनाई गई थी। निर्माण जॉन लैंग समूह द्वारा किया गया था और 1988 और 1991 के बीच हुआ था, लागत £100 मिलियन थी। 1990 में, इसे समकालीन वास्तुकला के लिए यूरोपीय संघ पुरस्कार / मिस वैन डेर रोहे पुरस्कार से सम्मानित किया गया। विकास के हिस्से के रूप में, हवाई अड्डे के लिए एक रेलवे शाखा का निर्माण किया गया था, और स्टैनस्टेड एयरपोर्ट रेलवे स्टेशन 1991 में खोला गया था।
लंबी दूरी की अनुसूचित सेवाएं 1990 के दशक की शुरुआत में शुरू हुईं जब अमेरिकन एयरलाइंस ने स्टैनस्टेड और ओ'हारे अंतरराष्ट्रीय हवाई अड्डे के बीच एक अटलांटिकपार सेवा संचालित की, लेकिन मार्ग आर्थिक रूप से लाभकारी नहीं था और 1993 में इसे वापस ले लिया गया। कॉन्टिनेंटल एयरलाइंस ने 1990 के दशक के अंत में नेवार्क लिबर्टी अंतरराष्ट्रीय हवाई अड्डे से भी सेवाएं संचालित कीं, लेकिन 11 सितंबर के हमलों के तुरंत बाद यह सेवा बंद कर दी गई।
नवीनतम घटनाक्रम
मौजूदा टर्मिनल के लिए एक बड़ा विस्तार कार्यक्रम 2007 और 2009 के बीच हुआ, जिसमें अतिरिक्त सामान रखने के लिए, एक नया आव्रजन और पासपोर्ट नियंत्रण हॉल, और बेहतर सुविधाओं के साथ एक हाइपोस्टाइल आगमन हॉल के लिए जगह देने के लिए लगभग 5900 m2 क्षेत्रफल फर्श की जगह जोडी गई।
2017 में, एंटोनोव एयरलाइंस ने कार्गो चार्टर उड़ानों के लिए जो आमतौर पर बड़े पैमाने पर भार ढोता है, स्टैनस्टेड में यूके के अपने कार्यों के लिए एक कार्यालय खोला, ।
कम लागत वाली एयरलाइन प्राइमेरा एयर ने स्टैनस्टेड से बोस्टन, नेवार्क और वाशिंगटन डीसी के लिए ना रुकने वाली उड़ानें शुरू कीं, हालांकि 2018 में एयरलाइन के पतन के बाद ये वायु मार्ग बंद हो गए और, हवाई अड्डे को एक बार फिर ट्रान्साटलांटिक मार्गों के अभाव में रहना पड़ा।
टर्मिनल और उपग्रह भवन
टर्मिनल को तीन क्षेत्रों में विभाजित किया गया है: सामने की ओर चेक-इन और मुख्य भीड़ का जमावडा स्थल, पीछे बाईं ओर प्रस्थान, और प्रवेश द्वार पर आते ही पीछे दाईं ओर आगमन। मुख्य टर्मिनल भवन में कोई द्वार नहीं है; इसके बजाय, वे तीन अलग-अलग आयताकार उपग्रह भवनों में स्थित हैं। हवाईअड्डे में 68 द्वार हैं: 40 जेटवे द्वार, और 28 हार्डस्टैंड जिसमें संकीर्ण विमानों को संग्रहीत करने के लिए 6 अतिरिक्त स्थान हैं।
कार पार्क और होटल
स्टैनस्टेड में वैलेट और मिले और जाएँ पार्किंग सेवाओं के साथ-साथ लंबे-, कम- और क्षणिक रुकने के विकल्प सहित कई प्रकार की कार पार्किंग है। दो ड्रॉप ऑफ क्षेत्र भी उपलब्ध हैं। एक्सप्रेस क्षेत्र क्षणिक ठहराव कार पार्क के पास स्थित है, जबकि एक निःशुल्क सेवा मध्य-प्रवास क्षेत्र के भीतर है। एक्सप्रेस सेवा के लिए शुल्क लिया जाता है। 2013 में एमएजी के हवाई अड्डे के स्वामी बनने के तुरंत बाद टर्मिनल रोड नॉर्थ और टर्मिनल के बाहर इसका मुफ्त ड्रॉप-ऑफ क्षेत्र बंद कर दिया गया था। 2004 के बाद से, स्टैनस्टेड हॉलिडे इन एक्सप्रेस, नोवोटेल, प्रीमियर इन, और रैडिसन ब्लू होटल और हाल ही में खोले गए हैम्पटन बाय हिल्टन सहित होटल आवास की एक श्रृंखला प्रदान करता है, जिनमें से अंतिम दोनों एक भूमिगत मार्ग के माध्यम से टर्मिनल भवन के दो मिनट के भीतर हैं। पैदल मार्ग नियमित बस सेवा टर्मिनल भवन और स्टैनस्टेड के कार पार्कों और होटलों के बीच स्थानान्तरण को संभालती है।
नियंत्रण स्तंभ
स्टैनस्टेड का हवाई यातायात नियंत्रण टॉवर 1996 में बना था और इसके निर्माण के समय ब्रिटेन में सबसे ऊंचा था।
अन्य बुनियादी ढांचा
हवाई क्षेत्र के आसपास कई मालवाहक इमारतें और हैंगर हैं। मुख्य कार्गो केंद्र नियंत्रण टावर के पास स्थित है और मैकडॉनेल डगलस एमडी -11 और बोइंग 747 जैसे विमान सहित अधिकांश कार्गो संचालन को संभालता है। हवाई अड्डे के बाकी हिस्सों के लिए रनवे के दूसरी तरफ बहुत कम (छाया क्षेत्र) हैंगर हैं। सबसे बड़े, हवाई क्षेत्र के दक्षिण पूर्व में स्थित हैं, जिनमें से एक रयानएयर द्वारा उपयोग किया जाता है।
यात्री
ये विमान सेवाएँ स्टैनस्टेड से आने-जाने के लिए नियमित रूप से अनुसूचित और चार्टर उड़ानें संचालित करती है
विकास
1988 में, 11 लाख से अधिक यात्री स्टैनस्टेड से होकर गुजरे, पहली बार वार्षिक यात्री संख्या हवाई अड्डे पर 10 लाख से अधिक हो गई थी। लगातार साल-दर-साल वृद्धि हुई, और 1997 तक, कुल 50 लाख से अधिक तक पहुंच गई, तेजी से बढ़कर 2000 में लगभग 120 लाख हो गई।
2007 में, यात्री संख्या लगभग 24 मिलियन पर पहुंच गई, लेकिन फिर पांच साल के लिए गिरावट आई, और 2012 में, कुल लगभग 17.5 मिलियन तक ही थी। 2013 में 2.2% की वृद्धि 17.8 मिलियन यात्रियों तक दर्ज की गई, फिर 2014 में 11.7% बढ़कर 19.9 मिलियन हो गई, इसके बाद 2015 में 12.8% बढ़कर 22.5 मिलियन हो गई और 2016 में 8.0% की बढोत्तरी के साथ कुल रिकॉर्ड 24.3 मिलियन हो गई। ये आँकणे स्टैनस्टेड को यूनाइटेड किंगडम का चौथा सबसे व्यस्त हवाई अड्डा बनाते हैं। स्टैनस्टेड भी एक प्रमुख माल ढुलाई हवाई अड्डा है, जो 2016 के दौरान यूके में तीसरा सबसे व्यस्त हवाई अड्डा था, लंदन हीथ्रो और ईस्ट मिडलैंड्स हवाई अड्डे के बाद, प्रति वर्ष 223,203 टन से अधिक का संचालन करता है, हालांकि माल ढुलाई अपने 2005 के शिखर स्तर से थोड़ा कम हो गया है।
2007 के बाद पहली बार सितंबर 2016 को समाप्त वर्ष के लिए यात्री संख्या 8.4% बढ़कर 24 मिलियन से अधिक हो गई।